Paradise
పేరడైజ్‌ బిర్యానీతో పేటిఎం ఒప్పందం
హైదరాబాద్‌, జనవరి 15: డిజిటల్‌ లావాదేవీలకు మొగ్గుచూపిస్తున్న ప్రస్తుత తరుణంలోప్రభుత్వం ఇస్తున్న ప్రోత్సాహకాలకు అనుగు ణంగా ప్రైవేటు పేమెంట్‌ సంస్థలు కూడా వ్యాపార సంస్థలతో భాగస్వామ్యం చేసుకుంటున్నాయి. ఈ రంగంలో అగ్రగామిగా ఉన్న పేటిఎం ప్రస్తుతం నగరంలో ప్రాచుర్యం పొందిన పేరడైజ్‌ బిర్యానీ హోటల్‌తో భాగస్వామ్యంఅయింది. పేటిఎంవ్యాలెట్‌ద్వారా పేరడైజ్‌ ఇక చెల్లింపులు స్వీకరిస్తుంది. ప్రస్తుతం భారత్‌లోని 26 పేరడైజ్‌ బిర్యానీ ఔట్‌లెట్లద్వారా అందుబాటులో ఉందని, పేటిఎం ఎల్లవేళలా నిరంతరాయంగా చెల్లింపులు కొన సాగించేవిధంగా కృషిచేస్తోందని ప్రకటించింది. ఇప్పటికే ప్యూచర్‌ గ్రూప్‌, మోర్‌; స్పెన్సర్‌్‌స, డబ్ల్యు హెచ్‌స్మిత్‌, హాల్దిరామ్స్‌, వాంగో, కెఎఫ్‌సి, పిజ్జాహట్‌, బారిస్టా, కోస్తా కాఫీ వంటి సంస్థలతో ఒప్పందం చేసుకున్నట్లు వెల్లడించింది. పది ప్రాంతీయ భాషల్లో యాప్‌ను విడుదలచేసినట్లు వెల్లడించింది. పేటిఎం పేమెంట్స్‌ బ్యాంకు ప్రారంభించేంత వరకూ ఎలాంటి ఛార్జీలు వసూలు చేయడంలేదని వివరించింది.